CELEX: 62011CA0141
Language: el
Date: 2012-07-05 00:00:00
Title: Υπόθεση C-141/11: Απόφαση του Δικαστηρίου (δεύτερο τμήμα) της 5ης Ιουλίου 2012 [αίτηση του Södertörns tingsrätt (Σουηδία) για την έκδοση προδικαστικής αποφάσεως] — Torsten Hörnfeldt κατά Posten Meddelande AB (Ίση μεταχείριση στην απασχόληση και την εργασία — Απαγόρευση των δυσμενών διακρίσεων λόγω ηλικίας — Εθνική κανονιστική ρύθμιση που παρέχει στον εργαζόμενο μη εξαρτώμενο από αιρέσεις δικαίωμα να εργάζεται μέχρι την ηλικία των 67 ετών και επιτρέπει την αυτόματη λύση της συμβάσεως εργασίας στο τέλος του μηνός κατά τον οποίο ο εργαζόμενος συμπληρώνει την ηλικία αυτή — Μη συνεκτίμηση του ποσού της συντάξεως γήρατος)

22.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 287/11
            
         Απόφαση του Δικαστηρίου (δεύτερο τμήμα) της 5ης Ιουλίου 2012 [αίτηση του Södertörns tingsrätt (Σουηδία) για την έκδοση προδικαστικής αποφάσεως] — Torsten Hörnfeldt κατά Posten Meddelande AB
   (Υπόθεση C-141/11) (1)
   
   (Ίση μεταχείριση στην απασχόληση και την εργασία - Απαγόρευση των δυσμενών διακρίσεων λόγω ηλικίας - Εθνική κανονιστική ρύθμιση που παρέχει στον εργαζόμενο μη εξαρτώμενο από αιρέσεις δικαίωμα να εργάζεται μέχρι την ηλικία των 67 ετών και επιτρέπει την αυτόματη λύση της συμβάσεως εργασίας στο τέλος του μηνός κατά τον οποίο ο εργαζόμενος συμπληρώνει την ηλικία αυτή - Μη συνεκτίμηση του ποσού της συντάξεως γήρατος)
   2012/C 287/18
   Γλώσσα διαδικασίας: η σουηδική
   
      Αιτούν δικαστήριο
   
   Södertörns tingsrätt
   
      Διάδικοι στην υπόθεση της κύριας δίκης
   
   Torsten Hörnfeldt
   
      κατά
   
   Posten Meddelande AB
   
      Αντικείμενο
   
   Αίτηση εκδόσεως προδικαστικής αποφάσεως — Södertörns tingsrätt — Ερμηνεία της γενικής αρχής της απαγορεύσεως των διακρίσεων λόγω ηλικίας και του άρθρου 6 της οδηγίας 2000/78/ΕΚ του Συμβουλίου, για τη διαμόρφωση γενικού πλαισίου για την ίση μεταχείριση στην απασχόληση και την εργασία (ΕΕ L 303, σ. 16) — Εθνική κανονιστική ρύθμιση και συλλογική σύμβαση που παρέχουν στον εργαζόμενο άνευ όρων δικαίωμα να εργάζεται μέχρι την ηλικία των 67 ετών και προβλέπουν την αυτόματη και χωρίς καταγγελία λύση της σχέσεως εργασίας στο τέλος του μηνός κατά τον οποίο ο εργαζόμενος συμπληρώνει το 67ο έτος της ηλικίας του, χωρίς να λαμβάνεται υπόψη το ύψος της συντάξεως που μπορεί πράγματι να του καταβληθεί
   
      Διατακτικό
   
   Το άρθρο 6, παράγραφος 1, δεύτερο εδάφιο, της οδηγίας 2000/78/ΕΚ του Συμβουλίου, της 27ης Νοεμβρίου 2000, για τη διαμόρφωση γενικού πλαισίου για την ίση μεταχείριση στην απασχόληση και την εργασία, έχει την έννοια ότι δεν αντιβαίνει προς αυτό εθνικό μέτρο όπως το επίμαχο στην κύρια δίκη, το οποίο επιτρέπει στον εργοδότη να θέσει τέρμα στη σύμβαση εργασίας ενός μισθωτού, απλώς και μόνο διότι ο τελευταίος έχει συμπληρώσει το 67ο έτος της ηλικίας του, και το οποίο δεν λαμβάνει υπόψη το ύψος της συντάξεως γήρατος που θα εισπράξει ο ενδιαφερόμενος, εφόσον το μέτρο αυτό δικαιολογείται αντικειμενικώς και λογικώς από θεμιτό σκοπό αφορώντα την πολιτική στον τομέα της απασχολήσεως και της αγοράς εργασίας και συνιστά πρόσφορο και αναγκαίο μέσο επιτεύξεως του σκοπού αυτού.
   
      (1)  ΕΕ C 152 της 21.5.2011.